Siff tegi Kirjanenile uue laohoone - Äripäev
Eelmine artikkel: Morgan Stanley: majanduspoliitikas pole vigadest õpitud Järgmine artikkel: Nordeal probleeme rahapesu ennetamisega
Marta Jaakson 17. juuni 2016, 13:00
Raul Kirjaneni (vasakul) suurosalusega ettevõte Graanul Invest hõivab 80 protsenti Endel Siffi uuest laohoonest.
http://www.aripaev.ee/storyimage/EA/20160617/NEWS/160619729/AR/0/Raul-Kirjanen.jpg
Raul Kirjaneni (vasakul) suurosalusega ettevõte Graanul Invest hõivab 80 protsenti Endel Siffi uuest laohoonest.|FOTO: Raul Mee
Täna avas Endel Siff Bekkeri sadama uue puisteainete laokompleksi, millest saab Graanul Investi ekspordikeskus Eestis.
Graanul Investi juht ja suuromanik Raul Kirjanen sai kompleksi avamisel Siffilt muu hulgas juubeliõnnitlused ja kingituseks väikese Bekkeri laohoone maketi. Kirjanen vastas tänuavaldusega koostöö eest.
Bekkeri sadama uus laohoone saab Kirjaneni sõnul olema Graanul Investi peamine Eesti ekspordiladu. Lao kogumahust vallutabki Graanul Invest umbes 80 protsenti. Graanul Investi põhiterminal jääb Eesti kõrgete kütuseaktsiiside tõttu siiski Riiga. Kirjanen nentis, et kui kütuseaktsiisidele lisandub veel kardetud raskeveokimaks, tuleb kogu eksporditegevus suunata Riia terminali.
Lisaks Graanul Investile hakkavad oma kaupadega Bekkeri sadama uues laohoones toimetama Rudus, Ruu Kivi ja CF & S Estonia.
Tallinna Bekkeri Sadam OÜ juhatuse liikme ja suuromaniku Siffi sõnul investeeriti uue laokompleksi ja ladustamisplatside rajamiseks 1,5 miljonit eurot.
Heas tujus Siff eelistas täna hoone pidulikul avamisel šampanjale apelsinimahla ning rääkis joovastusega, et lisaks töisele väljundile on Bekkeri sadamal maaliline vaade Rocca al Marele, kuhu sageli eksivad ära ka metsaloomad. Siff rääkis, et sadama haljasalal elab kolm jänest, kellest üks tundub olevat abielus kassiga.
Kuigi Bekkeri sadama tulevikuplaanid on Siffi sõnul grandioossed, ei olevat veel võimalik neist rääkida. Küll aga on Bekkeri sadam alustanud kaide rekonstrueerimise ja akvatooriumi süvendamise ettevalmistamist, et tagada võimekus ka 30 000 tonnini ulatuva veeväljasurvega laevade teenindamiseks.
1/28 |FOTO: Raul Mee
Graanul Invest tegi hiiglasliku investeeringu 2
17. June 2016, 13:06
URL: http://www.aripaev.ee/uudised/2016/06/17/siff-tegi-kirjanenile-uue-laohoone